smcproject/ml-wiki-sentences huggingface dataset:
നോവൽ ശില്പത്തിലും ആഖ്യാന മാർഗങ്ങളിലും അനവധി പരീക്ഷണങ്ങൾ  നടത്തിയിട്ടുള്ള യോസ, നോവലിന്റെ കലയെ വികസ്വരമാക്കിയ സാഹിത്യകാരന്മാരുടെ മുൻപന്തിയിൽ നിൽക്കുന്നു.
പ്രധാന കൃതികൾ പച്ചവീട് (ദ് ഗ്രീൻ ഹൗസ്) നായകന്റെ കാലം ( ദ് ടൈം ഒഫ് ദ് ഹീറോ) ലോകാവസാനത്തിന്റെ യുദ്ധം (ദ് വാർ ഓഫ് ദി എൻഡ് ഓഫ് വേൾഡ്) കത്തീഡ്രലിനുള്ളിൽ വച്ചു നടന്ന സംഭാഷണം (കോണ്വർസേഷൻ  ഇൻ ദ്  കത്തീഡ്രൽ} ആൻഡീസിലെ മരണം ( ഡെത്ത് ഇൻ ദ് ആൻഡീസ്) സ്വർഗ്ഗത്തിലേയ്ക്കുള്ള വഴി (വേ ടു പാരദൈസ്‌ ) ദി ബാഡ്‌ ഗേൾ ആടിന്റെ വിരുന്ന് (ഫീസ്റ്റ്  ഓഫ് ദി ദ് ഗോട്ട്) ജൂലിയ അമ്മായിയും നാടകകൃത്തും (ഓണ്ട് ജൂലിയ ആന്റ് ദ് സ്ക്രിപ്റ്റ് റൈറ്റർ) അലയാൻഡ്രോ മായ്തയുടെ യഥാർഥ ജിവിതംജ (ദ് റിയൽ ലൈഫ് ഓഫ് അലയാൻഡ്രോ മായ്ത) കാഥികൻ (ദ് സ്റ്റോറി ടെല്ലർ) രണ്ടാനമ്മയ്ക്ക് സ്തുതി ( ഇൻ പ്രൈസ് ഓഫ് സ്റ്റെപ്മദ്ർ) ഡോൺ റിഗോബെർട്ടോയുടെ കുറിപ്പുപുസ്തകങ്ങൾ ( നോട്ട് ബുക്സ് ഒഫ് ഡോൺ റിഗോബെർട്ടോ) കെൽട്ടിന്റെ സ്വപ്നം ( ദ് ഡ്രീം ഒഫ് ദ് കെൽറ്റ്) വ്യത്യസ്തനായ നായകൻ ( ദ് ഡിസ്ക്രീറ്റ് ഹീറോ) അവലംബം ↑ https://en.wikipedia.org/wiki/Mario_Vargas_Llosa പുറമെ നിന്നുള്ള കണ്ണികൾ Mario Vargas Llosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് The Persistence of Memory Archived 2009-09-05 at the Wayback Machine .
Mario Vargas Llosa papers at Princeton University Mario Vargas Llosa and the Relationship Between Politics and Journalism Archived 2013-12-03 at the Wayback Machine .
Featured author: Mario Vargas Llosa at The New York Times ¨
ഫുർഖാൻ ഇംഗ്ലീഷ് വിലാസം https://ml.wikipedia.org/wiki/Al-Furqan
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ ഇരുപത്തിയഞ്ചാം അദ്ധ്യായമാണ്‌ ഫുർഖാൻ (സത്യാസത്യ വിവേചനം).
സൂക്തങ്ങൾ : 77 മുൻപുള്ള സൂറ: നൂർ ഖുർആൻ അടുത്ത സൂറ: ശുഅറാ സൂറത്ത്
(അദ്ധ്യായം) 25
ഫുൽകാരി ഇംഗ്ലീഷ് വിലാസം https://ml.wikipedia.org/wiki/Phulkari പട്യാല പ്രദേശത്തു നിന്നുള്ള ഫുൽകാരി
ഇന്ത്യയിലും പാകിസ്താനിലുമായി ഉൾപ്പെട്ടിരിക്കുന്ന പഞ്ചാബ് പ്രദേശത്ത് നിലനിൽക്കുന്ന ഒരു അലങ്കാരത്തുന്നൽ (എംബ്രയോഡറി) രീതിയാണ് ഫുൽകാരി (ഇംഗ്ലീഷ്: Phulkari, പഞ്ചാബി: ਫੁਲਕਾਰੀ) എന്ന് അറിയപ്പെടുന്നത്. 'പുഷ്പം' എന്നർത്ഥമുള്ള ഫുൽ , 'കരകൗശലം' എന്നർത്ഥമുള്ള കാരി എന്നീ വാക്കുകൾ ചേർന്നാണ് 'പുഷ്പാലംകൃത കരകൗശലപ്പണി' എന്നർത്ഥതിൽ ഈ ചിത്രതുന്നലിന് ഫുൽകാരി എന്ന പേരുണ്ടായത് എന്നു കരുതപ്പെടുന്നത്.
ഫുൽകാരി വസ്ത്രങ്ങൾക്ക് ഭൂപ്രദേശസൂചിക പദവി ലഭിച്ചിട്ടുണ്ട്.
വിവരണം ഫുൽകാരി ഒരു മ്യൂസിയത്തിൽ പ്രദർശിപ്പിച്ചിരിക്കുന്നു
ഒരു കാലത്ത് അലങ്കാരത്തുന്നലുകളോടു കൂടിയുള്ള എല്ലാ വസ്ത്രങ്ങളെയും ഈ പ്രദേശത്ത് ഫുൽകാരി എന്നറിയപ്പെട്ടിരുന്നെങ്കിലും പിന്നീട് ഈ വിശേഷണം അലങ്കാരത്തുന്നലുകളുള്ള ഷാളുകൾക്കും ശിരോവസ്ത്രങ്ങൾക്കും മാത്രമായി ചുരുക്കപ്പെട്ടു.
ആധുനിക കാലത്ത്, ലളിതവും അങ്ങിങ്ങായി അലങ്കാരത്തുന്നലുകളുള്ള ഷാളുകൾ, ദുപ്പട്ട, ഒഡിനി എന്ന ശിരോവസ്ത്രം തുടങ്ങി നിത്യവും ഉപയോഗിക്കുന്നവയെ ഫുൽകാരി എന്നറിയപ്പെടുമ്പോൾ, ശരീരം മുഴുവൻ മൂടുന്നവയും വിശേഷാവസരങ്ങളിൽ ഉപയോഗിക്കുന്നവയുമായ നിർലോഭമായ രീതിയിൽ അലങ്കാരപ്പണികൾ ചെയ്തിട്ടുള്ള വസ്ത്രങ്ങളെ 'ഉദ്യാനം' എന്നർത്ഥം വരുന്ന ബാഗ് (Bagh) എന്ന് വിശേഷിപ്പിക്കുന്നു.
ഇവയിൽ തന്നെ അത്ര സമൃദ്ധമല്ലാതെ അവിടവിടങ്ങളിൽ മാത്രം അലങ്കാരപ്പണികൾ ചെയ്തിട്ടുള്ള വസ്ത്രങ്ങളെ ചെറിയ പൂന്തോട്ടം അഥവാ 'അര ഉദ്യാനം' എന്ന അർത്ഥമുള്ള ആധാബാഗ് എന്നറിയപ്പെടുന്നു.
പഞ്ചാബി പെൺകുട്ടികളുടെ ജീവിതവും ഫുൽകാരിയും അഭേദ്യമായി ബന്ധപ്പെട്ടിരിക്കുന്നു.
ചെറുതും വലുതുമായ എല്ലാ ആഘോഷങ്ങളിലും ഉത്സവ വേളകളിലും കുടുംബചടങ്ങുകളിലും ഏതെങ്കിലും തരത്തിലുള്ള ഫുൽകാരി അല്ലെങ്കിൽ ബാഗ് (Bagh) അണിയാറുണ്ട്.
പരമ്പരാഗതമായി പഞ്ചാബി പെൺകുട്ടികളുടെ വിവാഹ വസ്ത്രശേഖരത്തിൽ ഫുൽകാരി വസ്ത്രങ്ങളും ഉൾപ്പെടുന്നു.
ഈ തുന്നൽ വേലയുടെ ആരംഭകാലമോ കൃത്യമായ ചരിത്രമോ പൂർണ്ണമായ രീതിയിൽ രേഖപ്പെടുത്തിയിട്ടില്ല.
15-ആം നൂറ്റാണ്ടിൽ വാരിസ് ഷാ രചിച്ച ഹീർ-രംജ എന്ന കൃതിയിൽ ഫുൽകാരിയെ പറ്റിയുള്ള പരാമർശമുണ്ട്.
മധ്യേഷ്യയിൽ നിന്ന് കുടിയേറിപ്പാർത്ത ജാട്ട് വിഭാഗക്കാരിൽ നിന്നുമാണ് ഈ തുന്നൽ വേല ഇന്ത്യൻ ഉപഭൂഖണ്ഡത്തിലെത്തിയതെന്ന് കരുതപ്പെടുന്നു.
പേർഷ്യൻ തുന്നൽ കലയായ ഗുൽകാരി യിൽ നിന്നാണ് ഫുൽകാരി രൂപമെടുത്തതെന്ന ഒരു അഭിപ്രായവുമുണ്ട്.
ഗുൽകാരിയുടെ വാച്യാർത്ഥവും ഫുൽകാരിയുടേത് തന്നെയാണ്.
ഫുൽകാരിയുടെ നിർമ്മാണ രീതിയും മാതൃകകളും തലമുറയായി വാമൊഴിയായി കൈമാറപ്പെട്ടു വന്നിരുന്നു.
അതിനാൽ തന്നെ ഒരോരോ പ്രദേശങ്ങളിലെ ഫുൽകാരിയിലും അതിന്റേതായ വ്യത്യസ്തകൾ ദർശനീയമാണ്.
പ്രധാനമായും സിഖ് പാരമ്പര്യവുമായി ബന്ധപ്പെട്ടാണ് ഫുൽകാരിയുടെ വളർച്ചയും പ്രചാരമെന്നിരുന്നാലും ഹിന്ദു-മുസ്ലീം സമുദായങ്ങളും ഇതിൽ പങ്കു വഹിച്ചിരുന്നു.
അതിനാൽ തന്നെ മതപരം എന്നതിനേക്കാൽ പ്രാദേശികപരമായാണു ഇതിന്റെ പ്രാധാന്യം.
1947-ലെ ഇന്ത്യാ-പാകിസ്താൻ വിഭജനവും ലാഭമില്ലായ്മ, വ്യാവസായവത്കരണം, യന്ത്രസഹായമില്ലാതെയുള്ള പണിയോടുള്ള മടുപ്പ് തുടങ്ങിയ സാമൂഹിക-സാമ്പത്തിക കാരണങ്ങളും ഫുൽകാരിയുടെ നിലനിൽപ്പിനെ കാര്യമായി ബാധിച്ചു.
എങ്കിലും വർഷങ്ങളായി ഗവണ്മെന്റ് ഈ തുന്നൽ വിദ്യയെ നിലനിർത്തുവാനുള്ള പ്രത്യേക പദ്ധതികൾ ആവിഷ്കരിക്കുകയും പ്രദർശനങ്ങളും മേളകളും സംഘടിപ്പിക്കുകയും ചെയ്തുവരുന്നു.
ഈ തുന്നൽ പണി ഗാർഹികമായി പഞ്ചാബിലെ സ്ത്രീകൾ അവരുടെ ഒഴിവ് സമയങ്ങളിലാണ് ചെയ്തു വരുന്നത്.
വ്യാവസായികമായ നിർമ്മാണവും ഉണ്ട്.
കൈ കൊണ്ട് നെയ്തെടുത്ത ഖദർ ആണ് ഇതിന്റെ അടിസ്ഥാന നിർമ്മാണ് വസ്തു.
പ്രധാനമായും മൂന്നു തരത്തിലുള്ള ഖദർ ഇതിനായി ഉപയോഗിക്കുന്നു - അയഞ്ഞ രീതിയിൽ നൂൽ നൂറ്റെടുത്ത പരുക്കൻ തുണിയിലുള്ള ഖദർ, പകിട്ടാർന്ന നൂലുകൊണ്ടുള്ള ചൗൻസ ഖദർ (ബാഗ്(bagh) നിർമ്മാണത്തിനുപയോഗിക്കുന്നു), ഭാരം കുറഞ്ഞ ഇഴയടുപ്പത്തോട് കൂടിയ ഹൽവൻ ഖദർ (പടിഞ്ഞാറൻ പഞ്ചാബിലെ ഹസാര, റാവൽപിണ്ടി പ്രദേശങ്ങളിൽ പ്രചാരമുള്ള ഈയിനം ഫുൽകാരിക്ക് മാത്രം ഉപയോഗിക്കുന്നു).
എന്നിരിക്കിലും കൂടുതലായും ഉപയോഗിക്കുന്നത് പ്രാദേശികമായി ലഭിക്കുന്നതും വിലകുറഞ്ഞതും എന്നാൽ ഈട് നിൽക്കുന്നതുമായ ഖദർ ആണ്.
മൃദുവും തിളക്കമുള്ളതുമായ പിരിക്കാത്ത പട്ടുനൂലാണ് തുന്നുവാൻ ഉപയോഗിക്കുന്നത്.
കാശ്മീർ, അഫ്ഗാനിസ്ഥാൻ, ബംഗാൾ എന്നിവിടങ്ങളിൽ നിന്നാണ് പ്രധാനമായും ഈ നൂൽ ലഭ്യമാകുന്നത്.
പട്ട്നൂലിന് പകരം പരുത്തി നൂലും കമ്പിളി നൂലും ഉപയോഗിക്കാറുണ്ട്.
ചുവപ്പ്, ഓറഞ്ച്, പച്ച, വെള്ള, സുവർണ മഞ്ഞ, കടും നീല നിറങ്ങളിലുള്ള നൂലകളാണ് പ്രധാനമായും ഉപയോഗിക്കുന്നത്.
അവലംബം Phulkari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫുൽമോനി എന്നും കോരുണ എന്നും പേരായ രണ്ടു സ്ത്രീകളുടെ കഥ
ബംഗാളിഭാഷയിൽ എഴുതപ്പെട്ട ഒരു  ഗദ്യകൃതിയാണ് ഫുൽമോണി ഓ കൊരുണാർ ബിബരൊൺ ( ബംഗാളി : ফুলমণি ও করুণার বিবরণ ).
ഹന കാതറീൻ   മുള്ളൻസ് എന്ന പാശ്ചാത്യവനിതയാണ് ഇത് രചിച്ചത് .
1852-ൽ കൽക്കട്ടയിൽ പ്രസിദ്ധപ്പെടുത്തി.
1855-ൽ പ്രസിദ്ധീകരിച്ച ` ഡിസ്ക്രിപ്റ്റീവ് കാറ്റലോഗ് ഒഫ് ബംഗാളി വർക്‌സി 'ലാണ് ഇതേക്കുറിച്ചുള്ള ആദ്യത്തെ പരാമർശം.
ഇന്ത്യൻ ഭാഷകളിലെ ആദ്യത്തെ നോവലാണിതെന്നു കരുതപ്പെടുന്നു.
( ബങ്കിംചന്ദ്ര ചാറ്റർജിയുടെ ദുർഗേശനന്ദിനി 1865-ലാണ് പ്രസിദ്ധപ്പെടുത്തിയത്).
1853-ൽ ഇംഗ്ലിഷിലേക്കു പരിഭാഷപ്പെടുത്തി .
1958-ൽ മലയാളത്തിൽ ഫുൽമോനി എന്നും കോരുണ എന്നും പേരായ രണ്ടു  സ്ത്രീകളുടെ കഥ എന്ന പേരിൽ ഈ ക്യതി പരിഭാഷ ചെയ്തിട്ടുണ്ട്  .
1958-ൽ തെലുങ്കിലും, 1959-ൽ കന്നഡ , മറാഠിഭാഷകളിലും പരിഭാഷകൾ ഉണ്ടായി  .
അവലംബം ↑ http://books.google.co.in/books?id=OjZYf9Xf9bcC pg=PA76 lpg=PA76 dq=Phulmani+_O_+Karunar+Bibaran source=bl ots=3RI6ZMZh_e sig=1KDZN1QGb7fyUAQBjSC41NRY9bM hl=en sa=X ei=8Mz4TuaxF43zrQfvtszjCw ved=0CEEQ6AEwBQ#v=onepage q=Phulmani%20_O_%20Karunar%20Bibaran f=false പുറം കണ്ണികൾ
ക്യതിയുടെ   ചില ഭാഗങ്ങൾ ഫുൽമോനി എന്നും കോരുണ എന്നും പേരായ രണ്ടു സ്ത്രീകളുടെ കഥ
ഇംഗ്ലീഷ് വിലാസം https://ml.wikipedia.org/wiki/Phulmani_O_Karunar_Bibaran
മധു ദണ്ഡവതെ
ഒരു ഇന്ത്യൻ ഭൗതികശാസ്ത്രജ്ഞനും രാഷ്ട്രീയപ്രവർത്തകനുമായിരുന്നു മധു ദണ്ഡവതെ(ജനനം: 21 ജനുവരി 1924 - 12 നവംബർ 2005).
മുംബൈയിലെ റോയൽ ഇൻസ്റ്റിറ്റ്യൂട്ട് ഓഫ് സയൻസിൽ നിന്നും ഭൗതികശാസ്ത്രത്തിൽ ബിരുദാനന്തര ബിരുദം നേടിയ ശേഷം, ബോംബെയിലെ സിദ്ധാർത്ഥ കോളേജ് ഓഫ് ആർട്സ് ആൻഡ് സയൻസസിൽ ഭൗതികശാസ്ത്രവിഭാഗത്തിന്റെ തലവൻ, വൈസ് പ്രിൻസിപ്പൽ എന്നീ നിലകളിൽ സേവനമനുഷ്ഠിച്ചു.
മഹാരാഷ്ട്രയിലെ അഹമ്മദ് നഗറിലെ ഒരു സജീവ സ്വാതന്ത്ര്യ സമര സേനാനിയായിരുന്നു അദ്ദേഹം.
1942 ൽ ക്വിറ്റ് ഇന്ത്യാ സമരത്തിൽ പങ്കെടുക്കുകയും ജയിലിലടക്കപ്പെടുകയും ചെയ്തു.
1955 ൽ ഗോവയുടെ മോചനത്തിനായും പ്രവർത്തിച്ചു.
സംയുക്ത മഹാരാഷ്ട്ര പ്രസ്ഥാനത്തിൽ പങ്കെടുത്തിരുന്നു.
ഈ പ്രസ്ഥാനമാണ് 1960 മേയ് 1-നാണ് മഹാരാഷ്ട്ര സംസ്ഥാന രൂപവത്കരണത്തിലേക്ക് നയിച്ചത്.
പ്രജാസോഷ്യലിസ്റ്റ് പാർട്ടി യിലൂടെയാണ് അദ്ദേഹം രാഷ്ട്രീയത്തിൽ പ്രവേശിച്ചത്.
1948 മുതൽ മഹാരാഷ്ട്ര ഘടകത്തിന്റെ ചെയർമാൻ ആയിരുന്നു.
1970-71 കാലഘട്ടത്തിൽ മഹാരാഷ്ട്ര നിയമസഭ കൗൺസിലിൽ അംഗമായിരുന്നു.
1971 മുതൽ 1990 വരെ മഹാരാഷ്ട്രയിൽ കൊങ്കണിലെ രാജാപ്പൂരിൽ നിന്ന് തുടർച്ചയായി ലോക്സഭയിലേക്ക് 5 തവണ തെരഞ്ഞെടുക്കപ്പെട്ടു .
ഇന്ദിരാഗാന്ധിയും രാജീവ് ഗാന്ധിയും പ്രധാന മന്ത്രിമാരായിരുന്ന കാലത്ത് അദ്ദേഹം പ്രമുഖ പ്രതിപക്ഷ നേതാക്കളിൽ ഒരാളായിരുന്നു.
അടിയന്തരാവസ്ഥക്കാലത്ത് 18 മാസക്കാലം ബാംഗ്ലൂർ ജയിലിലും പിന്നീട് പൂനെയിലെ യെർവാഡ ജയിലിലും അദ്ദേഹം തടവിലായിരുന്നു .
മൊറാർജി ദേശായി മന്ത്രിസഭയിൽ അദ്ദേഹം റെയിൽവേ മന്ത്രിയായിരുന്നു.
യാത്രയ്ക്കായി രണ്ടാം ക്ലാസ് റെയിൽവേയിലെ മരം കൊണ്ടുള്ള ബെർത്തുകളെ മാറ്റി പകരം ഫോം ഉപയോഗിച്ച് മെച്ചപ്പെടുത്തിയത് അദ്ദേഹത്തിന്റെ കാലത്താണ്.
വി.പി. സിംഗ് മന്ത്രിസഭയിൽ ധനമന്ത്രിയായി പ്രവർത്തിച്ചു.
കൊങ്കൺ റെയിൽവേയ്ക്കായി അദ്ദേഹം സജീവമായി പ്രയത്നിക്കുകയും അതിന്റെ സ്ഥാപകരിലൊരാളായി കണക്കാക്ക്പ്പെടുകയും ചെയ്തു.
1990-ലും പിന്നീട് 1996 മുതൽ 1998 വരെയും ആസൂത്രണ കമ്മീഷന്റെ ഡെപ്യൂട്ടി ചെയർമാനായും അദ്ദേഹം പ്രവർത്തിച്ചു.
24 വർഷക്കാലം എൽ.ഐ.സി. ജീവനക്കാർക്കുള്ള ഒരു രാഷ്ട്രീയേതര അസോസിയേഷൻ ആയ അഖിലേന്ത്യാ ലൈഫ് ഇൻഷുറൻസ് എംപ്ലോയീസ് അസോസിയേഷന്റെ പ്രസിഡന്റായിരുന്നു അദ്ദേഹം.
ഇന്ത്യയിലെ സോഷ്യലിസ്റ്റ് പ്രസ്ഥാനത്തിൽ പങ്കാളിയായിരുന്ന പ്രമീള ദണ്ഡാവതെയാണ് അദ്ദേഹം വിവാഹം ചെയ്തത്.
1980-ലെ പൊതുതിരഞ്ഞെടുപ്പിൽ മുംബൈ നോർത്ത് സെൻട്രൽ നിയോജകമണ്ഡലത്തിൽ വിജയിച്ച ശേഷം ഏഴാം ലോക്സഭയിലെ അംഗമായിരുന്നു അവർ .
2001 ഡിസംബർ 31 ന് ഹൃദയാഘാതം മൂലം അന്തരിച്ചു .
2005 നവംബർ 12 ന് മുംബൈയിലെ തന്റെ 81-ആം വയസ്സിൽ മധു ദണ്ഡവതെ അന്തരിച്ചു .
അർബുദരോഗമായിരുന്നു മരണകാരണം .
അദ്ദേഹത്തിന്റെ ആഗ്രഹപ്രകാരം മൃതദേഹം മുംബൈയിലെ ജെ. ജെ. ആശുപത്രിയിൽ നൽകി.
"മരണത്തിനിടയിലും അദ്ദേഹം രാജ്യത്തെയും മനുഷ്യവർഗ്ഗത്തെയും തന്റെ ശരീരം ദാനം ചെയ്തുകൊണ്ട് സേവിച്ചു, മാത്രമല്ല അദ്ദേഹത്തിന് സുഹൃത്തുക്കൾ മാത്രമേയുണ്ടായിരുന്നുള്ളു, ശത്രുക്കൾ ആരുമില്ലായിരുന്നു."
എന്ന് മുൻ പ്രധാനമന്ത്രിയായിരുന്ന വി.പി. സിംഗ് നിരീക്ഷിച്ചു .
മധു റോഡ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Madhu_Road_National_Park
വടക്കൻ ശ്രീലങ്കയിലെ മന്നാറിൽ നിന്ന് കിഴക്ക് ഏകദേശം 25 കിലോമീറ്റർ ദൂരത്തിൽ 40,445 ഏക്കർ വിസ്തീർണ്ണത്തിൽ സ്ഥിതിചെയ്യുന്ന ദേശീയോദ്യാനം ആണ് മധു റോഡ് ദേശീയോദ്യാനം .
1937-ലെ ഫൗണ ആൻഡ് ഫ്ലോറ പ്രൊട്ടക്ഷൻ ഓർഡിനൻസ് (Fauna and Flora Protection Ordinance (No. 2) of 1937) അനുസരിച്ച് 1968 ജൂൺ 28 ന് മധുറോഡ് മേഖലയെ സങ്കേതമായി നാമനിർദ്ദേശം ചെയ്യപ്പെട്ടു.
ശ്രീലങ്കൻ അഭ്യന്തരയുദ്ധം അവസാനിച്ചതിനെ തുടർന്ന് വടക്കൻ പ്രവിശ്യയിലുള്ള സങ്കേതങ്ങൾ ദേശീയോദ്യാനമാക്കി മാറ്റുന്നതായി ഗവൺമെന്റ് പ്രസ്താപിക്കുകയുണ്ടായി.
ഇന്റഗ്രേറ്റെഡ് സ്ട്രാറ്റെജിക് എൻവിയോൺമെന്റൽ അസ്സെസ്മെന്റ് ഓഫ് നോർത്തേൻ പ്രൊവിൻസ് ഗവൺമെന്റുമായി കൂടിച്ചേർന്ന് യുണൈറ്റഡ് ഡവലപ്പ്മെന്റ് പ്രോഗ്രാമും യുണൈറ്റഡ് നേഷൻസ് പ്രോഗ്രാമും 2014 ഒക്ടോബറിൽ പ്രസിദ്ധീകരിച്ചതിൽ  മധുറോഡ് സങ്കേതവും ചുറ്റുമള്ള വനപ്രദേശങ്ങളും എല്ലാം കൂടിചേർത്ത് ദേശീയോദ്യാനമായി മാറ്റപ്പെടുകയുണ്ടായി.
ഷ്രൈൻ ഓഫ് ഔവർ ലേഡി ഓഫ് മധു ഈ ദേശീയോദ്യാനത്തിനകത്താണ് സ്ഥിതിചെയ്യുന്നത്.
2015 മേയിൽ മധു റോഡിന്റെ ഭാഗങ്ങളും, കൂടെ ആഡംസ് ബ്രിഡ്ജും ചുണ്ടിക്കുളവും  ഡെൽഫ്റ്റും ദേശീയോദ്യാനമായി നാമനിർദ്ദേശം ചെയ്തു.
വിവിധതരം വർഗ്ഗത്തിൽപ്പെട്ട പക്ഷികളെ മധു റോഡിൽ കാണപ്പെടുന്നു.
വൻതത്ത , കരിവയറൻ വാനമ്പാടി , കതിർവാലൻ കുരുവി , ഇണകാത്തേവൻ , നാട്ടുകുയിൽ , പനങ്കൂളൻ , ആറ്റക്കുരുവി , ആനറാഞ്ചി പക്ഷി , മഞ്ഞക്കറുപ്പൻ , നാട്ടുമരംകൊത്തി , വെള്ളി എറിയൻ , നീലക്കണ്ണൻ പച്ചച്ചുണ്ടൻ , കൃഷ്ണപ്പരുന്ത് , ചെങ്കണ്ണൻ കുട്ടുറുവൻ , കിന്നരിപ്പരുന്ത് , ഓമനപ്രാവ് , അയോറ , മൈന , തുന്നാരൻ , അസുരത്താൻ , ചെമ്പുകൊട്ടി , തേൻകൊതിച്ചിപ്പരുന്ത് , ക്രിംസൺ-ഫ്രോൻഡെഡ് ബാർബെറ്റ് , ചെമ്പോത്ത് , കാടുമുഴക്കി , നാട്ടുവേലിത്തത്ത , മേനിപ്രാവ് , താലിക്കുരുവി , പേനക്കാക്ക , അങ്ങാടിക്കുരുവി , നാകമോഹൻ , മയിൽ , കൽമണ്ണാത്തി , പനങ്കാക്ക , ചെമ്പൻപാടി , നാട്ടിലക്കിളി , ജംഗിൾ ക്രോ , ചെട്ടിക്കുരുവി , ചാരപ്പൂണ്ടൻ , പാണ്ടൻ വേഴാമ്പൽ , മഞ്ഞവരിയൻ പ്രാവ് , മണ്ണാത്തിപ്പുള്ള് , വയൽവരമ്പൻ , വയൽക്കുരുവി , ശ്രീലങ്ക ഗ്രീൻ പീജിയൻ , കറുപ്പൻ തേൻകിളി , വരയൻ കത്രിക , നാട്ടുബുൾബുൾ , ചെങ്കണ്ണി തിത്തിരി , മാടപ്രാവ് , മോതിരത്തത്ത , ചുട്ടീയാറ്റ , പ്രാപ്പിടിയൻ , തീച്ചിന്നൻ , അരിപ്രാവ് , ശ്രീലങ്ക ഗ്രേ ഹോൺബിൽ , ശ്രീലങ്കൻ കാട്ടുകോഴി , റ്റൗണി-ബെല്ലീഡ് ബബ്ലർ , വെള്ളവയറൻ കടൽ‌പ്പരുന്ത്‌ , തവിടൻ ബുൾബുൾ , ആട്ടക്കാരൻ പക്ഷി , ആറ്റക്കറുപ്പൻ , ഷാമക്കിളി , പൂത്താങ്കീരി , മഞ്ഞക്കണ്ണിച്ചിലപ്പൻ , പോതപ്പൊട്ടൻ മുതലായവ ഇവിടെ സ്വൈരവിഹാരം നടത്തുന്നു.
ഏഷ്യൻ ആന , കരടി , ചെവ്റോട്ടെയ്ൻ , പുള്ളിമാൻ , ഗോൾഡൻ ജക്കോൾ , ഹനുമാൻ കുരങ്ങ് , ചാമ്പൽ മലയണ്ണാൻ , ഇന്ത്യൻ ഗ്രേ മങ്കൂസ് , കാട്ടുമുയൽ , അണ്ണാറക്കണ്ണൻ , പുള്ളിപ്പുലി , കേഴമാൻ , പർപ്പിൾ-ഫേസെഡ് ലാംഗുർ , ചുണയൻ കീരി , ടോക്യു മകാക്യു , പോത്ത് , കാട്ടുപന്നി എന്നീ സസ്തനികളും ഇവിടത്തെ ജൈവവൈവിധ്യത്തിൽപ്പെടുന്നു.
മധു കോഡ കളളപ്പണവിവാദം
2009 ഒക്ടോബർ 10-ന് അന്നത്തെ ജാർഖണ്ഡ് മുഖ്യമന്ത്രി മധു കോഡയ്ക്കെതിരെ 4,000 കോടിയിലേറെ രൂപ കളളപ്പണം നിക്ഷേപിച്ചുവന്ന കുറ്റം ചുമത്തപ്പെട്ടു .
എൻഫോഴ്സമെന്റ് ഡയറക്ട്രേറ്റ് രാജ്യവ്യാപകമായി  നടത്തിയ റെയ്ഡിൽ,അദ്ദേഹം ഭരിച്ചിരുന്ന സംസ്ഥാനത്തിന്റെ  വാർഷിക ബജറ്റിന്റെ എകദേശം അ‍ഞ്ചിലൊന്ന് സ്വത്തുകൾ കണ്ടെത്തി.
മുംബൈയിൽ ഹോട്ടലുകളും മുന്നു കമ്പനികളും കൊൽകത്തയിൽ ഭൂമി,തായ്ലാന്റിൽ ഒരു ഹോട്ടൽ,ലൈബീരിയയിൽ കൽക്കരി ഖനി എന്നിവയൊക്കെ ഇൗ സ്വത്തുവകകളിൽ ഉൾപ്പെടുന്നു.
അദ്ദേഹത്തിന്റെ എറ്റവുമടുത്ത സഹായികളിലൊരാളായ ബിനോദ് സിൻഹ ഇപ്പോൾ ജയിലിലാണ്.
മറ്റൊരാളായ സഞ്ജയ് ചൗധരി ദുബായിയിലേക്ക് പലായനം ചെയ്തു.2009 നവംബർ 30-ന് അറസ്റ്റിലായ മധു കോഡ ഹൊത്വാറിലേ ബിർസാ മുണ്ടാ സെൻട്രൽ ജയിലിൽ നിന്ന് 2013 ജൂലൈ 31-ന് പുറത്തുവന്നു .
മധു ലിമായെ ഇംഗ്ലീഷ് വിലാസം https://ml.wikipedia.org/wiki/Madhu_Limaye മധു ലിമായെ
ഒരു ഇന്ത്യൻ സോഷ്യലിസ്റ്റ് നേതാവും എഴുത്തുകാരനും ചിന്തകനുമാണ് മധു ലിമായെ (1922-1995).
അടിയന്തരാവസ്ഥയ്ക്ക് ശേഷം വന്ന ജനതാമുന്നണിയിൽ സക്രിയമായിരുന്നു.
മൊറാർജി ദേശായ് മന്ത്രിസഭയിലെ ദ്വയാംഗത്വ പ്രശ്നം ഉയർത്തിക്കൊണ്ടുവന്നതിൽ രാജ് നാരായൻ , കൃഷൻ കാന്ത് എന്നിവരോടൊപ്പം മുഖ്യപങ്കുവഹിച്ചു.
മധു മോഹൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മാനസി എന്ന സീരിയലിന്റെ സംവിധായകനായിരുന്നു മധു മോഹൻ.
എം.ജി.ആറിന്റെ മരുമകനുമാണ് മധു.
മാനസി എന്ന സീരിയൽ മലയാളത്തിൽ 240 എപ്പിസോഡുകൾ പ്രദർശിപ്പിച്ചു.
മലയാളത്തിൽ മെഗാസീരിയലുകൾക്ക് വൻതുടക്കമാണ് ഇതിലൂടെ സൃഷ്ടിക്കപ്പെട്ടത്.
മധു മൻസൂരി ഹസ്മുഖ് ഇംഗ്ലീഷ് വിലാസം https://ml.wikipedia.org/wiki/Madhu_Mansuri_Hasmukh
ഇന്ത്യൻ ഗായകനും ഗാനരചയിതാവും ആക്ടിവിസ്റ്റുമാണ് മധു മൻസൂരി ഹസ്മുഖ് (ജനനം: 1948).
പ്രത്യേക സംസ്ഥാനമായ ഝാർഖണ്ഡിലെ പ്രസ്ഥാനത്തിനായി അദ്ദേഹം നിരവധി നാഗ്പുരി ഗാനങ്ങൾ എഴുതി ആലപിച്ചു.
2011 ൽ ഝാർഖണ്ഡ് സർക്കാർ അദ്ദേഹത്തിന് ഝാർഖണ്ഡ് രത്‌ന അവാർഡ് നൽകി.
2020 ൽ കലാ രംഗത്ത് പത്മശ്രീ നേടി.
1948 സെപ്റ്റംബർ 4 ന് റാഞ്ചി ജില്ലയിലെ സിമിലിയയിലാണ് മധു മൻസൂരി ഹസ്മുഖ് ജനിച്ചത്.
അദ്ദേഹത്തിന്റെ പിതാവിന്റെ പേര് അബ്ദുൾ റഹ്മാൻ മൻസൂരി എന്നായിരുന്നു.
ഇസ്ലാം മതം സ്വീകരിച്ച ഒറയോണാണ് അദ്ദേഹത്തിന്റെ പൂർവ്വികർ എന്ന് മധു മൻസൂരി പറയുന്നു.
അദ്ദേഹം സാമിയ ഒറാവോനെ വിവാഹം കഴിച്ചു.
മധു മൻസൂരി ഹസ്മുഖ് MECON ൽ ഓപ്പറേറ്ററായിരുന്നു.
പരമ്പരാഗത ഗാനം പിതാവിൽ നിന്ന് പഠിച്ച അദ്ദേഹം കുട്ടിക്കാലം മുതൽ പാട്ടുകൾ പാടാൻ തുടങ്ങിയിരുന്നു.
1960 ൽ പന്ത്രണ്ടാം വയസ്സിൽ അദ്ദേഹം ആദ്യ ഗാനം ആലപിച്ചു.
1960 ൽ അദ്ദേഹം ഷിസ്റ്റ് മഞ്ച് സ്ഥാപിക്കുകയും അദ്ദേഹത്തിന്റെ ആദ്യ നാഗ്പുരി ഗാനങ്ങളുടെ പുസ്തകം പ്രസിദ്ധീകരിക്കുകയും ചെയ്തു.
1972 ൽ അദ്ദേഹം "നാഗ്പൂർ കാർ കോര" എന്ന ഗാനം എഴുതി.
1992 ൽ അദ്ദേഹം രാം ദയാൽ മുണ്ട , മുകുന്ദ് നായക് എന്നിവരോടൊപ്പം തായ്‌വാനിലേക്ക് പോയി.
പ്രത്യേക ഝാർഖണ്ഡ് സംസ്ഥാനത്തിനായുള്ള പ്രസ്ഥാനത്തിനായി അദ്ദേഹം നിരവധി നാഗ്പുരി ഗാനങ്ങൾ എഴുതി ആലപിച്ചു.
ഝാർഖണ്ഡ് സർക്കാർ അദ്ദേഹത്തിന് ഝാർഖണ്ഡ് ബിഭൂതി അവാർഡും 2011 ൽ ഝാർഖണ്ഡ് രത്‌ന അവാർഡും നൽകി.
മധു പ്രിയ ഇംഗ്ലീഷ് വിലാസം https://ml.wikipedia.org/wiki/Madhu_Priya
ഒരു ഇന്ത്യൻ തെലുങ്ക് പിന്നണി ഗായികയാണ് പെഡിന്തി മധു പ്രിയ .
അടപ്പിള്ളനമ്മ നീനു അടപ്പിലാനി എന്ന നാടൻ പാട്ടിലൂടെ അവർ തെലുങ്ക് ടെലിവിഷനിൽ ജനപ്രിയയായി.
തെലുങ്ക് റിയാലിറ്റി ടിവി ഷോ ബിഗ് ബോസ് തെലുങ്കിലെ (സീസൺ 1) പങ്കെടുത്തവരിൽ ഒരാളായിരുന്നു അവർ.
13-ാം ദിവസം അവർ പുറത്തായി കരിയർ
ദഗ്ഗരാഗ ദൂരംഗ എന്ന ചിത്രത്തിലെ ഗാനത്തിലൂടെയാണ് മധു പ്രിയ ടോളിവുഡിൽ അരങ്ങേറ്റം കുറിച്ചത്.
ഫിദ എന്ന ചിത്രത്തിലെ "വച്ചിണ്ടേ" എന്ന ഗാനത്തിന്, മികച്ച പിന്നണി ഗായികയ്ക്കുള്ള ഫിലിംഫെയർ അവാർഡ് അവർ നേടി.
സ്റ്റാർ മാ റിയാലിറ്റി പരമ്പരയായ ബിഗ് ബോസ് തെലുങ്കിൽ പങ്കെടുത്ത അവർ 13-ാം ദിവസം പുറത്താക്കപ്പെട്ടു ഡിസ്ക്കോഗ്രാഫി Year Film Song Music Director Notes 2011 ദഗ്ഗരാഗ ദൂരംഗ "പെഡ്ഡ പുലി" രഘു കുഞ്ചെ Debut 2017 ഫിദാ "വച്ചിണ്ടേ" ശക്തികാന്ത് കാർത്തിക് WON മികച്ച പിന്നണി ഗായികയ്ക്കുള്ള SIIMA അവാർഡ് മികച്ച പിന്നണി ഗായികയ്ക്കുള്ള ഫിലിംഫെയർ അവാർഡ് - തെലുങ്ക് 2018 ടച്ച് ചേസി ചുടു "രായേ രായേ" JAM8 നെല ടിക്കറ്റ് "നെല ടിക്കറ്റ്" ശക്തികാന്ത് കാർത്തിക് സാക്ഷ്യം "ചേലിയ ചൂസ്" ഹർഷവർദ്ധൻ രാമേശ്വർ 2020 സരിലേരു നീക്കെവ്വരു "He Is So Cute" ദേവി ശ്രീ പ്രസാദ് Won മികച്ച പിന്നണി ഗായികയ്ക്കുള്ള SIIMA അവാർഡ്(Telugu) ടെലിവിഷൻ Year Show Role Channel Result 2017 ബിഗ് ബോസ് (season 1) Contestant സ്റ്റാർ മാ 14th Place- Evicted on Day 14 അവലംബം
മധു മുട്ടം ഇംഗ്ലീഷ് വിലാസം https://ml.wikipedia.org/wiki/Madhu_Muttam
മലയാളചലച്ചിത്രരംഗത്ത് പ്രവർത്തിക്കുന്ന ഒരു  തിരക്കഥാകൃത്താണ് മധു മുട്ടം .
കഥാജീവിതം
1951 ഓഗസ്റ്റ് ഒന്നിന് ആലപ്പുഴ ജില്ലയിലെ ഹരിപ്പാടിനടുത്ത് മുട്ടം എന്ന ഗ്രാമത്തിലെ ആലുമൂട്ട് തറവാട്ടിൽ ജനിച്ച മധു  നാടകമെഴുതിയും അഭിനയിച്ചുമാണ് കലാരംഗത്തേക്ക് ചുവടുവെച്ചത്.
ഏവൂർ പ്രൈമറിസ്കൂൾ, കായംകുളം ഗവ:ഹൈസ്കൂൾ എന്നിവിടങ്ങളിൽ പഠിച്ച മധു നങ്ങ്യാർകുളങ്ങര ടി കെ എം കോളേജിൽ നിന്ന്  ധനതത്ത്വശാസ്ത്ര ബിരുദം നേടി.
പിന്നീട് അദ്ധ്യാപകനായി ജോലിചെയ്തു.
അദ്ധ്യാപകനായിരിക്കുമ്പോൾ കുങ്കുമം വാരികയിലെഴുതിയ സർപ്പം തുള്ളൽ എന്ന കഥ സംവിധായകൻ ഫാസിൽ കാണാനിടവന്നു.
ആ കഥയെ അടിസ്ഥാനപ്പെടുത്തി ഫാസിൽ സംവിധാനം നിർവഹിച്ചതാണ് എന്നെന്നും കണ്ണേട്ടന്റെ എന്ന ചിത്രം.
പിന്നീട് കമൽ സംവിധാനം ചെയ്ത കാക്കോത്തിക്കാവിലെ അപ്പൂപ്പൻ താടികൾ എന്ന ചിത്രത്തിന്റെ കഥയെഴുതി.
മധുവിന്റെ തറവാട്ടിൽ പുരാതനകാലത്ത് നടന്നതെന്ന് തന്റെ അമ്മ പറഞ്ഞറിഞ്ഞ കഥയെ അടിസ്ഥാനപ്പെടുത്തി മധു തന്നെ കഥയും തിരക്കഥയും എഴുതി ഫാസിൽ സംവിധാനം നിർവഹിച്ച ഹിറ്റു ചിത്രമായിരുന്നു മണിച്ചിത്രത്താഴ് .
മണിച്ചിത്രത്താഴിലെ "വരുവാനില്ലാരുമിങ്ങ് ഒരുനാളും ഈ വഴി അറിയാമതെന്നാലുമെന്നും' എന്ന ഗാനം മധു മുൻപ് മലയാള നാട് എന്ന വാരികയിൽ കവിതയായി പ്രസിദ്ധീകരിച്ചതായിരുന്നു.
മണിച്ചിത്രത്താഴിനു ശേഷം ഭരതൻ ഇഫക്റ്റ് , കാണാക്കൊമ്പത്ത് എന്നീ ചിത്രങ്ങളുടെ കഥയും തിരക്കഥയും നിർവഹിച്ചു.
മണിച്ചിത്രത്താഴ് എന്ന ചിത്രത്തിന്റെ റീമേക്കായ ഭൂൽബുലയ്യയുടെ കഥയും മധുമുട്ടം തന്നെയാണ് എഴുതിയത്.
സിനിമയുടെ പ്രലോഭനങ്ങളിൽ നിന്നും കുറച്ചു അകലം പാലിക്കാൻ മധു മുട്ടം എന്നും ശ്രദ്ധിച്ചിരുന്നു കുടുംബം
അച്ഛൻ പരേതനായ കുഞ്ഞുപ്പണിക്കർ, അമ്മ പരേതയായ മീനാക്ഷിയമ്മ.
സഹോദരങ്ങളില്ല.
ചിത്രങ്ങൾ ചിത്രം വർഷം സംവിധായകർ എന്നെന്നും കണ്ണേട്ടന്റെ 1986 ഫാസിൽ കാക്കോത്തിക്കാവിലെ അപ്പൂപ്പൻ താടികൾ 1988 കമൽ മണിച്ചിത്രത്താഴ് 1993 ഫാസിൽ ഭരതൻ ഇഫക്റ്റ് 2007 അനിൽ ദാസ് കാണാക്കൊമ്പത്ത് 2011 മഹാദേവൻ അവലംബം
മരിയ ബോഗുസ്ലാവ്ക ഇംഗ്ലീഷ് വിലാസം https://ml.wikipedia.org/wiki/Maria_Boguslavka
പതിനാറാം നൂറ്റാണ്ടിലോ പതിനേഴാം നൂറ്റാണ്ടിലോ ഉക്രെയ്നിൽ താമസിച്ചിരുന്ന ഇതിഹാസ നായികയായിരുന്നു മരിയ ബോഗുസ്ലാവ്ക.
പ്രധാനമായും ഉക്രേനിയൻ ഇതിഹാസ ബാലഡുകളിൽ ( ഡുമാസ് ) നിന്നാണ് അവർ അറിയപ്പെടുന്നത്.
സാധാരണയായി മരിയ ബോഗുസ്ലാവ്കയെക്കുറിച്ചും മറ്റ് ഉക്രേനിയൻ നാടോടിക്കഥകളെക്കുറിച്ചും ഡുമ എന്ന് വിളിക്കപ്പെടുന്നു.
അവരുടെ ബോഗുസ്ലാവ്ക എന്ന വിളിപ്പേര് അവരുടെ ഉത്ഭവസ്ഥാനമായ ബോഹുസ്ലാവ് നഗരത്തെ സൂചിപ്പിക്കുന്നു.
മരിയയെ തട്ടിക്കൊണ്ടുപോയി ഒരു തുർക്കി അന്തഃപുരത്തിൽ വിറ്റു.
തന്റെ ഭർത്താവിന്റെ വിശ്വാസം എങ്ങനെ സമ്പാദിച്ചുവെന്നും ജയിലടക്കം കൊട്ടാരത്തിന്റെ താക്കോലുകളിലേക്ക് പ്രവേശനം നേടിയതെങ്ങനെയെന്നും ഡുമ പറയുന്നു.
30 വർഷമായി ജയിലിൽ കിടക്കുന്ന ഒരു കൂട്ടം ഉക്രേനിയൻ കോസാക്കുകളെ മോചിപ്പിക്കാൻ അവർ അത് ഉപയോഗിച്ചു.
എന്നിരുന്നാലും, അവർ അവരോടൊപ്പം പലായനം ചെയ്തില്ല.
മറിച്ച് അവർക്കറിയാവുന്ന ഒരേയൊരു ജീവിതമായതിനാൽ അവർ അന്തഃപുരത്തിൽ തന്നെ തുടർന്നു.
മരിയയെക്കുറിച്ചുള്ള ഡുമാസിന്റെ വിവരണത്തിൽ അവരുടെ ഉയർന്ന പദവി റോക്സലാനയുമായി താരതമ്യപ്പെടുത്തുന്നു.
മരിയ മോണ്ടിസോറി ഇംഗ്ലീഷ് വിലാസം https://ml.wikipedia.org/wiki/Maria_Montessori വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കൊച്ചു കുട്ടികളുടെ വിദ്യാഭ്യാസത്തിന് പരിഷ്കൃതമായ രീതിയും ശൈലിയും സമന്വയിപ്പിച്ച് ഒരു പുതിയ വിദ്യാഭ്യാസ രീതി അവിഷ്ക്കരിച്ച ഇറ്റാലിയൻ ഡോക്ടറായിരുന്നു മരിയ മോണ്ടിസോറി .
വനിതാ വിമോചന പ്രവർത്തകയും തത്ത്വചിന്തകയും ശാസ്ത്രജ്ഞയും ചികിത്സകയും ആയിരുന്ന മേണ്ടിസോറി 1870 ഓഗസ്റ്റ് 31നാണ് ജനിച്ചത്.
1952 മേയ് ആറിന് അന്തരിച്ചു.
ഇറ്റലിയിലെ ചൈരാവല്ലെയിലായിരുന്നു ജനനം.
നെതർലാൻറിലെ നൂർദ് വീക്ക് ആൻസീയിലായിരുന്നു അന്ത്യം.
കുട്ടികളുടെ ആവശ്യങ്ങൾ കൂടി കണക്കിലെടുത്തുകൊണ്ട് സംവിധാനം ചെയ്യപ്പെട്ടിരിക്കുന്ന പ്രബോധനോപകരണങ്ങൾ (didactic apparatus) യഥേഷ്ടം കൈകാര്യം ചെയ്ത് സ്വാധ്യയനം നടത്തുന്നതിനുള്ള സാഹചര്യമാണ് മോണ്ടിസോറി സ്കൂളിൽ നല്കുന്നത്.
ഈ വിദ്യാഭ്യാസ രീതി മോണ്ടിസോറി രീതി എന്ന് അറിയപ്പെട്ടു
സ്വാനുഭവത്തിൽ നിന്നുള്ള പാഠം ഉൽക്കൊണ്ടാണ് മോണ്ടിസോറി പുതിയ വിദ്യാഭ്യാസ രീതി ആവിഷ്ക്കരിച്ചത്.
ഇത് മുപ്പതുകളിലും നാല്പ്പതുകളിലും ലോകത്ത് പലഭാഗത്തും അംഗീകരിക്കപ്പെട്ടു.
ചെറിയ വിമർശനങ്ങളും മോണ്ടിസോറിക്ക് നേരിടേണ്ടി വന്നിരുന്നു.
മുസോളിനി രണ്ടാം ലോകമഹായുദ്ധകാലത്ത് മറിയാ മോണ്ടിസോറിയെ ഇന്ത്യയിലേക്ക് നാടു കടത്തിയിരുന്നു.
കുട്ടികളെ യുദ്ധത്തിൽ ചേർക്കുന്നത് തടഞ്ഞുകൊണ്ടും സ്വന്തം ആദർശങ്ങളിൽ നിന്ന് വിട്ടുമാറാൻ വിസമ്മതിച്ചതുകൊണ്ടുമായിരുന്നു ഇത്.
മരിയ റാസ്പുടിൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
മരിയ റാസ്പുടിൻ (  മാട്രിയോണ റാസ്പുടിന , Russian : Матрёна Григорьевна Распутина ; 27 മാർച്ച് 1898 – 27 സെപ്റ്റംബർ 1977)
ഗ്രിഗോറി റാസ്പുട്ടിന്റെയും ഭാര്യ പ്രസ്കോവ്യ ഫിയോഡോറോവ്ന ഡുബ്രോവിനയുടെയും മകളായിരുന്നു ഒരു റഷ്യൻ വനിത.
സാർ നിക്കോളാസ് രണ്ടാമൻ , സാരിത്സ അലക്സാണ്ട്ര ഫിയോഡോറോവ്ന, ഖിയോണിയ ഗുസേവയുടെ ആക്രമണം, 1916-ലെ കൊലപാതകം എന്നിവയുമായി ബന്ധപ്പെട്ട് അവൾ തന്റെ പിതാവിനെക്കുറിച്ച് മൂന്ന് ഓർമ്മക്കുറിപ്പുകൾ എഴുതി.
മൂന്നാമത്തേത്, ദി മാൻ ബിഹൈൻഡ് ദി മിത്ത് , 1977-ൽ പട്ടേ ബർഹാമുമായി സഹകരിച്ച് പ്രസിദ്ധീകരിച്ചു.
അവളുടെ മൂന്ന് ഓർമ്മക്കുറിപ്പുകളിൽ, അതിന്റെ സത്യസന്ധത ചോദ്യം ചെയ്യപ്പെട്ടു, അവൾ തന്റെ പിതാവിന്റെ ഏതാണ്ട് വിശുദ്ധമായ ഒരു ചിത്രം വരച്ചു, മിക്ക നെഗറ്റീവ് കഥകളും പരദൂഷണത്തെയും അവന്റെ ശത്രുക്കൾ വസ്തുതകളുടെ തെറ്റായ വ്യാഖ്യാനത്തെയും അടിസ്ഥാനമാക്കിയുള്ളതാണെന്ന് വാദിച്ചു.
ആദ്യകാല ജീവിതം റാസ്പുടിൻ മക്കളോടൊപ്പം
മാട്രിയോണ (അല്ലെങ്കിൽ മരിയ) റാസ്പുടിൻ 1898 മാർച്ച് 26 ന് ടോബോൾസ്ക് ഗവർണറേറ്റിലെ പോക്രോവ്സ്കോയ് എന്ന സൈബീരിയൻ ഗ്രാമത്തിൽ ജനിച്ചു, അടുത്ത ദിവസം സ്നാനമേറ്റു.
അവർ 1899-ലാണ് ജനിച്ചതെന്ന് ചിലർ വിശ്വസിക്കുന്നു.
ആ വർഷം അവളുടെ ശവകുടീരത്തിലും ഉണ്ട്, എന്നാൽ 1990 മുതൽ റഷ്യയിലെ ആർക്കൈവ്സ് തുറക്കുകയും കൂടുതൽ വിവരങ്ങൾ ഗവേഷകർക്ക് ലഭ്യമായിരിക്കുകയും ചെയ്തു.
1910 സെപ്തംബറിൽ അവർ കസാനിലേക്ക് പോയി (ഒരുപക്ഷേ മാരിൻസ്കി വനിതാ ജിംനേഷ്യം ) തുടർന്ന് സെന്റ് പീറ്റേഴ്‌സ്ബർഗിൽ എത്തി, അവിടെ അവരുടെ സാമൂഹിക അഭിലാഷങ്ങളുമായി നന്നായി യോജിക്കുന്നതിനായി അവളുടെ ആദ്യ പേര് മരിയ എന്ന് മാറ്റി.
മരിയയെയും അവരുടെ ഇളയ സഹോദരി വാർവരയെയും (ബാർബറ) തലസ്ഥാനത്ത് തന്നോടൊപ്പം താമസിക്കാൻ റാസ്പുടിൻ കൊണ്ടുവന്നത് അവരെ "ചെറിയ സ്ത്രീകളായി" മാറ്റാമെന്ന പ്രതീക്ഷയോടെയാണ്.
സ്മോൾനി ഇൻസ്റ്റിറ്റ്യൂട്ട് നിരസിച്ചതിന് ശേഷം, അവർ 1913 ഒക്ടോബറിൽ സ്റ്റെബ്ലിൻ-കാമെൻസ്കി പ്രൈവറ്റ് പ്രിപ്പറേറ്ററി സ്കൂളിൽ ചേർന്നു.
വിപ്ലവത്തെ തുടർന്നുള്ള ജീവിതം 1930-ൽ സ്പാനിഷ് മാസികയായ എസ്താമ്പയിൽ നിന്നുള്ള ഒരു പത്രപ്രവർത്തകൻ മരിയ റാസ്പുടിൻ അഭിമുഖം നടത്തുന്നു
വിശുദ്ധ സുന്നഹദോസിന്റെ ട്രഷററും അവരുടെ പിതാവിന്റെ ആരാധകരിൽ ഒരാളുമായ നിക്കോളായ് സോളോവിയേവിന്റെ കരിസ്മാറ്റിക് മകൻ ബോറിസ് സോളോവീവ് വിവാഹം കഴിക്കാൻ റാസ്പുടിൻ മരിയയെ പ്രേരിപ്പിച്ചു.
മിസ്റ്റിസിസം സ്കൂളിൽ നിന്ന് ബിരുദം നേടിയ ബോറിസ് സോളോവീവ് കൊലപാതകത്തിന് ശേഷം റാസ്പുടിന്റെ പിൻഗാമിയായി പെട്ടെന്ന് ഉയർന്നു.
മാഡം ബ്ലാവറ്റ്സ്കിയുടെ തിയോസഫിയും ഹിപ്നോട്ടിസവും പഠിച്ചിരുന്ന ബോറിസ്, റാസ്പുടിന്റെ അനുയായികൾ പ്രാർത്ഥനാ യോഗങ്ങളിലൂടെയും സമ്മേളനങ്ങളിലൂടെയും മരിച്ചവരുമായി ആശയവിനിമയം നടത്താൻ ശ്രമിച്ച യോഗങ്ങളിൽ പങ്കെടുത്തിരുന്നു.
മരിയയും മീറ്റിംഗുകളിൽ പങ്കെടുത്തിരുന്നു, എന്നാൽ പിന്നീട് തന്റെ ഡയറിയിൽ എഴുതിയത് എന്താണ് ബോറിസിനെ സ്നേഹിക്കാൻ എന്ന് അവരുടെ പിതാവ് പറഞ്ഞുകൊണ്ടിരുന്നത് എന്തുകൊണ്ടാണെന്ന് മനസ്സിലായില്ല.
തനിക്ക് ബോറിസിനെ ഒട്ടും ഇഷ്ടമല്ലെന്ന് അവർ പറഞ്ഞു.
ബോറിസ് മരിയയെക്കുറിച്ച് കൂടുതൽ ആവേശഭരിതനായിരുന്നില്ല.
1917 സെപ്റ്റംബറിൽ, ബോറിസിന് സാറീനയിൽ നിന്ന് ആഭരണങ്ങൾ ലഭിച്ചു, അവർക്ക് രക്ഷപ്പെടാനുള്ള സൗകര്യമൊരുക്കാൻ സഹായിച്ചു, എന്നാൽ റാഡ്‌സിൻസ്‌കി പറയുന്നതനുസരിച്ച്, അദ്ദേഹം ഫണ്ട് തനിക്കായി സൂക്ഷിച്ചു.
എന്നിരുന്നാലും, അവർ 1917 ഒക്ടോബർ 5-ന് ടൗറൈഡ് കൊട്ടാരത്തിലെ ചാപ്പലിൽ വച്ച് ബോറിസിനെ വിവാഹം കഴിച്ചു.
റഷ്യൻ താൽക്കാലിക ഗവൺമെന്റിന്റെ പതനത്തിനുശേഷം സ്ഥിതി കൂടുതൽ വഷളായി.
1918 ലെ വസന്തകാലത്ത് ദമ്പതികൾ അമ്മയുടെ അടുത്തേക്ക് ഓടിപ്പോയി.
അവർ Pokrovskoye Tyumen, Tobolsk എന്നിവിടങ്ങളിൽ താമസിച്ചു.
റൊമാനോവുകളുടെ രക്ഷപ്പെടൽ ആസൂത്രണം ചെയ്യാൻ എകറ്റെറിൻബർഗിലെത്തിയ ഉദ്യോഗസ്ഥരെ ബോറിസും അവരുടെെ സഹോദരൻ ദിമിത്രിയും തിരിഞ്ഞു.
റഷ്യൻ ആഭ്യന്തരയുദ്ധത്തിൽ ബോറിസിന് ആഭരണങ്ങളിൽ നിന്ന് ലഭിച്ച പണം നഷ്ടപ്പെട്ടു.
ചൈനയിലേക്ക് രക്ഷപ്പെടാൻ റൊമാനോവ് വഞ്ചകനോട് പണം ചോദിച്ച് ബോറിസ് പ്രമുഖ റഷ്യൻ കുടുംബങ്ങളെ വഞ്ചിച്ചു.
താൻ വഞ്ചിച്ച കുടുംബങ്ങളുടെ നേട്ടത്തിനായി ഗ്രാൻഡ് ഡച്ചസുമാരിൽ ഒരാളായി വേഷമിടാൻ തയ്യാറായ യുവതികളെയും ബോറിസ് കണ്ടെത്തി.
(വഞ്ചനയെയും ആഭരണങ്ങളെയും കുറിച്ചുള്ള കൂടുതൽ വിവരങ്ങൾക്ക് ബറോണസ് സോഫി ബക്‌ഷോവെഡന്റെ അക്കൗണ്ട് കാണുക.) Legacy
തനിക്ക് ആവശ്യമുള്ള സമയങ്ങളിൽ പോലും ഉദാരമനസ്കത കാണിക്കാൻ പിതാവ് തന്നെ പഠിപ്പിച്ചുവെന്ന് മരിയ തന്റെ കൊച്ചുമക്കളോട് പറഞ്ഞു.
അവൾ ഒരിക്കലും ഒഴിഞ്ഞ പോക്കറ്റുകളുമായി വീട്ടിൽ നിന്ന് ഇറങ്ങരുത്, പക്ഷേ പാവപ്പെട്ടവർക്ക് നൽകാൻ എന്തെങ്കിലും ഉണ്ടായിരിക്കണമെന്ന് റാസ്പുടിൻ പറഞ്ഞു.
മരിയയുടെ മകൾ ടാറ്റിയാനയുടെ മകളായ അവരുടെ ചെറുമകൾ ലോറൻസ് ഹൂട്ട്-സോളോവിഫ് 2005-ൽ അനുസ്മരിച്ചു മരിയയുടെ അഭിപ്രായത്തിൽ, അവരുടെ കുപ്രസിദ്ധനായ മുത്തച്ഛൻ "റഷ്യയെ സ്നേഹിച്ച, വലിയ ഹൃദയവും ശക്തമായ ആത്മീയ ശക്തിയുമുള്ള ഒരു ലളിത മനുഷ്യനായിരുന്നു, ദൈവം, ഒപ്പം സാർ."
പ്രവാസം മരിയ റാസ്പുടിൻ 1928-ൽ സർക്കസ് ബുഷിനെ പ്രോത്സാഹിപ്പിക്കുന്നു പാരീസിൽ പോണി ആക്ടുമായി മരിയ റാസ്പുടിന (1932)
ബോറിസും മരിയയും വ്ലാഡിവോസ്റ്റോക്കിലേക്ക് രക്ഷപ്പെട്ടു, അവിടെ അവർ ഏകദേശം ഒരു വർഷത്തോളം താമസിച്ചു.
ബോറിസിനെ വൈറ്റ് ആർമി അറസ്റ്റ് ചെയ്തു, സബയ്കൽസ്കി ക്രൈയിലെ ചിറ്റയിലേക്ക് അയച്ചു.
അപ്രത്യക്ഷമായ റൊമാനോവ് ആഭരണങ്ങളെക്കുറിച്ച് നിക്കോളായ് സോകോലോവ് മരിയയെ ചോദ്യം ചെയ്തു.
വെള്ളക്കാരായ കുടിയേറ്റക്കാരെ വിപ്ലവകാരികൾ തടഞ്ഞുവച്ചു.
ടാറ്റിയാന (1920-2009) ജനിച്ചതിനുശേഷം അവർ കപ്പലിൽ സിലോൺ, സൂയസ്, ട്രീസ്റ്റെ , പ്രാഗ് എന്നിവിടങ്ങളിലേക്ക് പോയി, അവിടെ ദമ്പതികൾ ഒരു റഷ്യൻ റെസ്റ്റോറന്റ് തുറന്നു, പക്ഷേ ബിസിനസ്സ് മന്ദഗതിയിലായിരുന്നു.
തുടർന്ന് വിയന്നയിൽ ജോലിക്ക് ക്ഷണിച്ചു.